**Р Е П У Б Л И К А С Р Б И Ј А**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЦЕНТАР ЗА СОЦИЈАЛНИ РАД - КОСЈЕРИЋ**

**ИЗВЕШТАЈ О РАДУ ЦЕНТРА ЗА СОЦИЈАЛНИ РАД**

**КОСЈЕРИЋ**

**ЗА 2021. ГОДИНУ**

**ФЕБРУАР 2022. ГОД.**

**СТРУКТУРА ИЗВЕШТАЈА**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

1. **УВОДНИ ДЕО**

**ПРЕДМЕТ ИЗВЕШТАЈА**

**ОСНОВА ЗА ИЗРАДУ ИЗВЕШТАЈА**

**OСНОВНА СОЦИО-ЕКОНОМСКА ОБЕЛЕЖЈА ОПШТИНЕ КОСЈЕРИЋ**

1. **ДЕО**

**КАПАЦИТЕТИ ЦЕНТРА ЗА СОЦИЈАЛНИ РАД**

1. **ДЕО**

**КОРИСНИЦИ УСЛУГА ЦЕНТРА ЗА СОЦИЈАЛНИ РАД**

1. **ДЕО**

**ПОСЛОВИ ЦЕНТРА ЗА СОЦИЈАЛНИ РАД НА ОСТВАРИВАЊУ ПРАВА,**

**ПРИМЕНИ МЕРА И ОБЕЗБЕЂИВАЊУ УСЛУГА**

1. **ДЕО**

**ФИНАНСИЈСКИ ИЗВЕШТАЈ**

**ЗАКЉУЧНА РАЗМАТРАЊА**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

* ЦЕНТАР ЗА СОЦИЈAЛНИ РАД КОСЈЕРИЋ
* ОПШТИНА КОСЈЕРИЋ
* ГОДИНА ОСНИВАЊА . . 1985
* ДИРЕКТОР . . . . . . . . . ЗОРИЦА МАРИНКОВИЋ, дипл. ецц.
* E-mail . . . . . . . . . . . . . [kosjeric.csr@minrzs.gov.rs](mailto:kosjeric.csr@minrzs.gov.rs)
* АДРЕСА И ПОШ. БРОЈ . . . Радише Петронијевић 4, 31260 Косјерић
* ТЕЛЕФОНИ / TELEFAX . . 031/782-541

**УВОДНИ ДЕО**

Предмет извештаја Центра за социјални рад у Косјерићу представљају подаци о броју корисника, права, мера и услуга социјалне заштите.

Oснова за израду извештаја је евиденција о корисницима уписаним у Регистар корисника. У Регистар корисника евидентирају се, хронолошким редом, сва лица која се обрате Центру за социјални рад, ради остваривања права или услуга социјалне заштите, лица која су годинама корисници центра, осим лица која траже потврде и уверења.

Извештај је намењен оснивачу Центра за социјални рад – локалној самоуправи, и свим заинтересованим грађанима .

**Извештај о раду за 2021. годину урађен је према упутству Завода за социјалну заштиту, а већ четврту годину ради се и у дигиталном облику ( „Аурора“ ) . Неки битни подаци биће предмет и овог Извештаја.** Делатност и јавна овлашћења Центра за социјални рад регулисана су Законом о социјалној заштити („Сл. Гласник РС“ 24/2011) и Правилником о организацији, нормативима и стандардима рада Центра за социјални рад („Сл. Гласник РС 59/08, 37/10). , Породичним законом, Кривичним законом РС, Законом о кривичном поступку и Законом о прекршајном поступку, Законом о општем управном поступку, Законом о малолетним учиниоцима кривичних дела и кривичноправној заштити малолетних лица, Законом о раду, Законом о слободном приступу информацијама од јавног значаја, Законом о безбедности и здрављу на раду, Законом о заштити података о личности и Законом о спречавању насиља у породици(Сл.гласник РС, бр. 94/2016.)

Центар за социјални рад одлучује о остваривању права корисника утврђених законом које доноси Република Србија и права и материјалних обезбеђења које Jединица локалне самоуправе прописује Одлуком о социјалној заштити Општине Косјерић. (Сл.гласник 18 из 2017.године).

Центар за социјални рад у оквиру јавних овлашћења, у складу са законом:

* процењује потребе и снаге корисника и ризике по њега и планира пружање одређених услуга социјалне заштите;
* спроводи поступке и одлучује о правима на материјална давања и о коришћењу одређених услуга социјалне заштите;
* предузима прописане мере, покреће и учествује у судским и другим поступцима;

Спроводи поступке:

* остваривања права на додатак за помоћ и негу другог лица;
* остваривања права на смештај у установу социјалне заштите;
* хранитељства;
* усвојењa;
* старатељствa;
* одређивањa и променe личног имена детета;
* мерама превентивног надзора над вршењем родитељског права;
* мера корективног надзора над вршењем родитељског права.
* води прописане евиденције и стара се о чувању документације корисника.

У вршењу јавних овлашћења Центар, у складу са законом, обавља следеће послове:

* спроводи активности одређене Законом о спречавању насиља у породици које се односе на пружање заштите и подршке жртвама насиља и вођења евиденције о насиљу у породици, учествује у раду Групе за координацију и сарадњу за подршку жртвама насиља у тужилаштву
* спроводи поступак посредовања – медијације у породичним односима .
* доставља налаз и стручно мишљење, на захтев суда, у парницама у којима се одлучује о заштити права детета или о вршењу односно лишењу родитељског права;
* доставља, на захтев суда, мишљење о сврсисходности мере заштите од насиља у породици коју је тражио други овлашћени тужилац;
* пружа помоћ у прибављању потребних доказа суду пред којим се води поступак у спору за заштиту од насиља у породици;
* доставља мишљење суду пред којим се води кривични поступак против малолетника у погледу чињеница које се односе на узраст малолетника, чињеница потребних за оцену његове зрелости, испитује средину у којој и прилике под којима малолетник живи и друге околности које се тичу његове личности и понашања;
* присуствује седници већа за малолетнике и главном претресу у кривичном поступку против малолетног учиниоца кривичног дела;
* обавља друге послове утврђене законом.

I У области пружања дневних услуга: помоћ у кући и лични пратилац, Центар ради стручни налаз и мишљење , процену и доноси Решење . Сарађује са лиценцираним пружаоцем услуга – удружењем „ СОС-КОС“.

Права на материјалну подршку утврђена Одлуком о социјалној заштити Општине Косјерић, а која се остварују у Центру су:

1. Право на једнократну помоћ
2. Право на ванредну новчану помоћ
3. Право на опрему корисника за смештај у установу или другу породицу
4. Право на обезбеђење огрева
5. Право на потпуну или делимичну накнаду трошкова комуналних услуга
6. Право на накнаду трошкова сахране
7. Право на путне трошкове пролазника
8. Новчана помоћ незапосленим породиљама
9. Право на бесплатан оброк
10. Право на надокнаду трошкова продуженог боравка

**ОСНОВНА СОЦИО-ЕКОНОМСКА ОБЕЛЕЖЈА ОПШТИНЕ КОСЈЕРИЋ**

Општину Косјерић чини 15 сеоских месних заједница и једна градска. Општина се простире на површини од 359 km².

СТАНОВНИШТВО ОПШТИНЕ КОСЈЕРИЋ

Према подацима Републичког завода за статистику, а после пописа из 2011.године, постоји процењени број становника у општини Косјерић по годинама.

Број становника према познатим подацима, приказан је у следећој табели:

|  |  |
| --- | --- |
| година | Број становника |
| 2002. | 14.001 |
| 2011. | 12.167 |
| 2013. | 11.740 |
| 2014. | 11.542 |
| 2015. | 11.240 |
| 2016. | 11.164 |
| 2017. | 10.904 |
| 2018. | 10.814 |
| 2019. | 10.724 |
| 2020. | 10.531 |
| 2021. | 10.462 |

Табела 1.(извор Републички завод за статистику)

Природни прираштај за последњих четрнаест година и број умрлих лица

|  |  |  |
| --- | --- | --- |
| година | рођена деца | умрла лица |
| 2008. | 88 | 244 |
| 2009. | 83 | 215 |
| 2010. | 88 | 227 |
| 2011. | 102 | 228 |
| 2012. | 99 | 235 |
| 2013. | 78 | 200 |
| 2014. | 84 | 231 |
| 2015. | 68 | 211 |
| 2016. | 67 | 193 |
| 2017. | 80 | 209 |
| 2018. | 83 | 223 |
| 2019. | 71 | 201 |
| 2020. | 64 | 174 |
| 2021. | 70 | 172 |

Табела 2. (извор Матична служба општине Косјерић и Дом здравља Косјерић)

Број склoпљених и разведених бракова у последњих четрнаест година

|  |  |  |
| --- | --- | --- |
| Година | склопљени бракови | разведени бракови |
| 2008. | 51 | 14 |
| 2009. | 62 | 33 |
| 2010. | 67 | 27 |
| 2011. | 60 | 28 |
| 2012. | 53 |  |
| 2013. | 45 |  |
| 2014. | 45 | 15 |
| 2015. | 48 | 12 |
| 2016. | 41 | 12 |
| 2017. | 55 | 11 |
| 2018. | 50 | 6 |
| 2019. | 45 |  |
| 2020. | 33 | 6 |
| 2021. | 54 | 22 |

Табела 3. (извор Матична служба општине Косјерић и Основни суд Пожега)

Карактеристика општине Косјерић је да већинско становништво припада српском националном ентитету, а остале националности се јављају спорадично.

**ДРУШТВЕНО - ЕКОНОМСКА СТРУКТУРА ОПШТИНЕ КОСЈЕРИЋ**

Предузећа из области привреде општине Косјерић су у приватном власништву. На територији општине Косјерић регистровано је и послује 165 правних лица. Предузећа која послују у области металске индустрије су „ЕЛКОК“АД - производња проводника, каблова и поцинкованих трака“ ТИТАН“ ЦЕМЕНТАРА Косјерић која и запошљава највећи број радника у општини, „ЕУРОИН“ фабрика за производњу делова обуће, „ AQUAPUR“ предузеће за производњу базена и филтера за пречишћавање отпадних вода, КЕПО д.о.о. предузеће за производњу бакарних фитинга и инсталирање система за грејање, млекара „МИН“, “Wagen“ д.о.о., “Артос“, „НСТ“, „Четник“д.о.о., „Армакос“ градња, „Арамакс“стовариште и још неколико предузетничких радњи. Доминантне привредне гране, поред индустрије, су пољопривреда, воћарство, туризам и угоститељство. Производња малине и велики број хладњача за прераду сезонског воћа и поврћа омогућава стално и сезонско запошљавање већег броја радника.

**Према подацима Пореске управе Филијала Ужице у Општини Косјерић има :**

* **Активних правних лица 399**
* **Активних предузетничких радњи 1317**

Број запослених:

|  |  |  |
| --- | --- | --- |
| година | број запослених из радног односа | број запослених-самостална делатност |
| 2013 | 1790 | 309 |
| 2014 | 1975 | 316 |
| 2015 | 2030 | 322 |
| 2016 | 2100 | 331 |
| 2017 | 2209 | 313 |
| 2018 | 2414 | 256 |
| 2019 | 2590 | 307 |
| 2020. | 2588 | 310 |
| 2021. | 2592 | 332 |

Табела 4. (извор РФЗО Косјерић према здравственом осигурању)

Према подацима Националне службе за запошљавање укупан број незапослених лица на територији општине у претходних девет година је:

|  |  |  |
| --- | --- | --- |
| година | укупно | од тога жене |
| 2013 | 863 | 437 |
| 2014 | 819 | 410 |
| 2015 | 854 | 410 |
| 2016 | 764 | 398 |
| 2017 | 655 | 358 |
| 2018 | 633 | 325 |
| 2019 | 523 | 285 |
| 2020 | 542 | 335 |
| 2021. | 511 | 300 |

Табела 5. (извор НСЗ Косјерић)

**Број пољопривредних регистрованих уписаних газдинстава у 2021 години је 2.340. Активних пољопривредних предузећа је 12, а предузетника у области пољопривреде је 8 укупно.(извор Управа за аграрна плаћања)**

Број пензионера у 2021.г. на подручју општине Косјерић, износи укупно 3060. У наредној табели је дат број пензионера у претходним годинама:

|  |  |  |  |  |
| --- | --- | --- | --- | --- |
| година | из фонда запослених | Из фонда самосталних делатности | Из пољопривредног фонда | Укупно |
| 2013 | 2036 | 72 | 1170 | 3278 |
| 2014 | 1843 | 118 | 1241 | 3202 |
| 2015 | 1856 | 124 | ( 11 војних ) 1196 | 3187 |
| 2016 | 1858 | 128 | ( 10 војних) 1169 | 3165 |
| 2017 | 1848 | 128 | (12 војних) 1146 | 3134 |
| 2018 | 2009 |  |  | 3098 |
| 2019 | 2003 | 157 | 1001 | 3061 |
| 2020. | 1911 | 166 | 974 | 3051 |
| 2021 | 1919 | 173 | 968 | 3060 |

Табела 6. (извор фонд ПИО Ужице)

Основна здравствена заштита организована је у оквиру Дома здравља и једне сеоске амбуланте.

Предшколски процес образовања одвија се у оквиру Дечјег вртића. Број деце која користе услуге вртића је **256**, а број деце предшколског узраста 53 и на Варди 4. Основно образовање се спроводи у 2 матичне основне школе од којих обе имају своје јединице у сеоским срединама.

Основну школу Мито Игумановић и припадајуће сеоске школе, у 2019. години похађало је 704 ученика ( 21 ученик мање него претходне 2018. године), а у 2020.год. основну школу похађало је **664** ученика, **40** ученика мање него 2019.године. У 2021.години, школску годину је похађало **643** ученика, **21** мање него у 2020.г. О.Ш.“ Јордан Ђукановић“ на Варди у 2019.години похађао је **91** ученик и 6 деце предшколског узраста ( 6 мање него прошле године). У 2020.години О.Ш.“ Јордан Ђукановић“ на Варди уписало је **86** ученика, а у 2021г.број је остао исти **86**.

Средње образовање одвија се у Техничкој школи, са три образовна профила : економски техничар, електротехничар рачунара и трговац. Школу је 2018. године похађало **196** ученика. Школа 2019. године је имала **231** ученика ( 35 ученика више него прошле школске године).У 2020.год. средњу школу је похађало **226** ученика у 9 одељења. У 2021.години школу је похађао 201 ученик.

|  |  |  |
| --- | --- | --- |
| година | просечна нето зарада по запос-  леном у Косјерићу | просечна нето зарада у Републици |
| 2014 | 47.388,00 дин | 44.530,00 |
| 2015 | 49.844,00 | 44.432,00 |
| 2016 | 49.848,00 | 53.456,0 |
| 2017 | 51.767,00 | 47.893,00 |
| 2018 | 43.974,00 | 49.642,58 |
| 2019 | 46.909,00 | 58.132,00 |
| 2020 | 51.108,00 | 60.073,00 |
| 2021 | **55.756,67** | **65.843,50** |

**КАПАЦИТЕТИ ЦЕНТРА ЗА СОЦИЈАЛНИ РАД**

1. Запослени радници

Укупан број стручних и других радника, чији се рад финансира из републичког буџета, на пословима јавних овлашћења у Центру за социјални рад, по Решењу Министарства рада и социјалне политике Републике Србије број 112-01-151/58/2008-09 од 01.12.2008. је 7 извршилаца, а од тога 4 стручна радника.

Структура запослених радника на пословима социјалног рада према стручном профилу запослених је следећа:

1. Водитељ случаја/супервизор – дипл.специјални педагог

2. Водитељ случаја – социјални радник

3. Водитељ случаја – дипл. психолог

4. Правник – дипл.правник

Стручни радници Центра раде само у оквиру јавних овлашћења, нису ангажовани у пружању локалних услуга, осим у делу стручног рада ( процене, налаз и мишљење и решења)

kоје им је Законом прописано.

Сви запослени у Центру раде 100% радног времена, сви се финансирају из Буџета

Републике.

Пословни простор Центра за социјални рад за општину Косјерић се налази на трећем спрату зграде изнад полицијске станице, на истом спрату са пословним простором Националне службе за запошљавање. Величина пословног простора одговара потребама стручног рада Центра.

Целокупна оцена опремљености је задовољавајућа и даје предуслове професионалном обављању делатности ЦСР. **Подаци о корисницима у Центру се прибављају електронским**

**путем, што олакшава корисницима да остваре своја права. Пројекат Е-беба, функционише у потпуности, као и информациони систем извршења буџета (ИСИБ), директно електронско финансијско пословање са Народном банком. Створени су технички и информатички услови за рад на социјалним картама.**

У техничке недостатке можемо навести недоступност услуга одређеним корисницима, нарочито особама са инвалидитетом, с обзиром да се Центар налази на другом спрату. Овај недостатак превазилази се посетама стручних радника таквим особама.

Центар за социјални рад поседује два службена возила и то: путничко возило марке Застава 10 и теренско возило Лада Нива.

Учешће на семинарима, стручним скуповима и саветовањима ,конференцијама

У складу са сталним јачањем професионалних капацитета запослених у социјалној заштити-потребом за континуираним усавршавањем и стицањем бодова за лиценце, стручни радници Центра су присуствовали потребним семинарима online. у току 2021.године.

Организација стручног рада у Центру за социјални рад је у складу са Правилником о стандардима и организацији рада Центара за социјални рад који је Влада Републике усвојила у јуну 2008. године и реализује се у оквиру једне организационе јединице.

Од средине 2005. године, по препоруци Министраства рада и социјалне политике, ЦСР Косјерић организовао је пасивно дежурство или приправност стручних радника 24 сата дневно током целе године. У сваком тренутку један стручни радник дежура поред телефона и по потреби се ангажује на решавању конкретних проблема. У 2021 .години није била ни једна неодложна интервенција.

**КОРИСНИЦИ ПРАВА И УСЛУГА ЦЕНТРА ЗА СОЦИЈАЛНИ РАД**

Највећи број корисника су пренети из претходне године и они дужи низ година користе права и услуге Центра за социјални рад у Косјерићу. **Најчешће су то корисници: новчане социјалне помоћи, једнократних новчаних помоћи, додатка за туђу негу и помоћ као и увећаног додатака, услуга смештаја - породичног, домског, на хранитељству и старатељске заштите, корисници жртве насиља којима је неопходна подршка стручних радника Центра, поверавање мал.деце у поступку развода брака, рад са са малолетницима који су у сукобу са законом.** Сваке године евидентира се одређени број нових корисника и један број њих остаје дуже у систему социјалне заштите док одређени број по завршетку пружене услуге излази из система социјалне заштите .

Број корисника у 2021. години на евиденцији Центра било је **588**.

Жртве насиља по годинама од када се води евиденција:

|  |  |  |
| --- | --- | --- |
| Година | Број жртава | Изречене мере заштите од насиља |
| 2015 | 3 | 2 |
| 2016 | 19 | 3 |
| 2017 | 51 | 4 |
| 2018 | 61 | 152 |
| 2019 | 38 | 114 |
| 2020 | 37 | 50 |
| 2021 | 30 | 105 |

Присутан је и одређен број реактивираних корисника који после одређеног времена и по неколико година поново враћају и користе услуге Центра. Најчешћи разлози због којих корисници улазе у систем социјалне заштите код одраслих су материјална угроженост и здравствени проблеми, а код старијих, поред здравствених проблема и усамљеност, удаљеност сродника и мале пензије. У установама социјалне заштите на смештају налази се **27** лица. Петоро деце је смештено у хранитељске породице и једно дете је смештено у Установу социјалне заштите.

**Највећи број корисника једнократних помоћи је и даље из категорије одраслих, из сеоске средине, већина их је незапослена, имају одређене здравствене проблеме. Најзаступљеније су породице са једним чланом и то су најчешће корисници са сеоског подручја из категорије одраслих и старих. Одрасли и старији на селу су посебно угрожене категорије корисника, све мање могу да се баве пољопривредом, имају мале пензије или су без прихода. Такви корисници обраћају се углавном за трошкове лечења и хране.**

**ЛОКАЛНА ПРАВА И УСЛУГЕ**

Највећи број корисника користио је право на једнократне помоћи по више намена и више пута у току године. Велики број једнократних помоћи поред намене за исхрану односи се и на трошкове лечења и то најчешће за партиципације и куповину лекова као и на одлазак на специјалистичке прегледе у друга места. Поред тога ту су и трошкови за набавку огревног дрвета, субвенционисани комунални трошкови за децу са посебним потребама, школски прибор и друго.

**Групи осталих припадају и незапослене породиље које имају месечну надокнаду од 10.000,00 динара до годину дана старости детета на основу Одлуке о социјалној заштити у општини Косјерић**.

Број материјално угрожених лица (корисника једнократних помоћи и НСП ) у 2021 години био је 253. На евиденцији Центра у прошлој години било је 162 особе са инвалидитетом.

**Напомињемо да корисник може више пута да се обрати за једнократну помоћ ( предвиђено Општинском Одлуком), али укупан износ једнократних помоћи не може *прећи лимит прописан Одлуком, на годишњем нивоу.***

***.***

**ПОСЛОВИ ЦСР НА ОСТВАРИВАЊУ ПРАВА, ПРИМЕНИ МЕРА И ОБЕЗБЕЂИВАЊУ УСЛУГА**

У току године највећи број решења код остваривања локалних права забележен је код решавања о праву на једнократну новчану помоћ. (323 решења).

Основни проблем породица и појединаца са минималним примањима, је тај што нису у могућности да остваре додатне приходе из разлога што имају одређене здравствене проблеме, умањену радну способност. У таквим случајевима одобравају се повремено једнократне помоћи.

У прошлој години , као и у неколико претходних година , наставља се стална потреба за услугом смештаја корисника у Установе за смештај (Домове), услуга смештаја је била отежана због ситуације са короном. За немоћна остарела лица без породичног старања, једини вид збрињавања је смештај у установе (домове). Процедура самог смештаја захтева одређен временски период припреме корисника, прибављање одређене медицинске документације, сарадњу са здравственим установама. Послови смештаја у домове спадају у групу тежих и сложенијих послова које обављају стручни радници Центра.

**ФИНАНСИЈСКИ ИЗВЕШТАЈ**

Буџетом Општине Косјерић,за 2021.г Центру за социјални рад опредељен је износ од 6.800.000,00 динара за проширена права (једнократне новчане помоћи, незапослене породиље) и за материјалне трошкове.Према финансијском извештају за 2021. годину,који је усвојен на седници Управног одбора 19.02.2021. године, структура прихода и расхода средстава из локалне самоуправе је следећа:

|  |  |  |  |  |
| --- | --- | --- | --- | --- |
| Ред.бр. | Назив апропријације | ПЛАНИРАНО ЗА 01.01.-  31.12.2021. | ТРЕБОВАНА  СРЕДСТВА | НАПЛАЋЕНО  ИЗ БУЏЕТА |
| 1. | ПОМОЋ У КУЋИ | 5.000,00 | 0,00 | 0,00 |
| 2. | ПРОШИРЕНА ПРАВА  -472411-помоћ за незапослене породиље  -472931 – једнократне новчане помоћи | 5.800.000,00  2.100.000,00  3.700.000,00 | 5.702.132,63  2.018.842,30  3.683.290,33 | 5.702.132,63  2.018.842,30  3.683.290,33 |
| 3. | МАТЕРИЈАЛНИ  ТРОШКОВИ | 1.000.000,00 | 669.549,61 | 669.549,61 |
| 4. | СВЕГА | 6.800.000,00 | 6.371.682,24 | 6.371.628,24 |

Образложење:

Када су у питању средства локалне самоуправе, проценат потрошених средстава у прошлој години у односу на план је 92,86%.Од укупно планираних 6.800.000,00 динара потрошено је 6.371.628,24 динара. Мање је утрошено него што је планирано .

**ЗАКЉУЧНА РАЗМАТРАЊА**

У претходној години ЦСР је наставио добру сарадњу са институцијама у локалној заједници и надлежним институцијама и организацијама на регионалном и републичком нивоу.

У 2021.години настављена је добра сарадња са свим институцијама лoкалне заједнице, са Домом здравља, Полицијском станицом , Основном школом, Дечјим вртићем, Oпштинскoм oрганизацијoм Црвенoг крста. У случајевима насиља у породици унапређена је сарадња са Полицијском станицом, Домом здравља, Тужилаштвoм, Основним судoм, Прекшајним судом.

Проблеми око упућивања корисника са одређеним психијатријским дијагнозама нарочито кад се ради о лицима без породичног старања, на даље специјалистичко лечење у Здравствени центар Ужице индиректно и даље постоје, иако је сарадња са Домом здравља у Косјерићу одлична.

О финансијском пословању Центар је редовно извештавао и Министарство и Локалну самоуправу , на сваки захтев. Локалној самоуправи достављају се редовни месечни извештаји о трошењу средстава опредељених Центру Буџетом Општине Косјерић.

Управни одбор је редовно извештаван о основним токовима реформских процеса (законских и стручних) у области социјалне заштите.

У току 2021. године израђени су следећи аналитички извештаји и информације:

* Извештај о раду Центра за 2020. годину.
* Програм рада Центра за социјални рад за 2021. годину.
* Финансијски извештај за 2020.годину
* Финансијски план за 2021.годину
* Годишњи статистички извештај о корисницима, мерама и услугама социјалне заштите.
* Разни статистички и други извештаји на захтев републичких и градских органа.
* Информатор о раду

ДИРЕКТОР

Зорица Маринковић